**Aktivistiksi ryhdytään, vaikka ei välttämättä tekisi mieli** - Litteraatti

Suvi Greus: Rosa-Máren Juuso, sä toimit saamelaiskäräjien nuorisoneuvoston puheenjohtajana. Oot enontekiöläinen ja saamelainen, joten käsittääkseni sulla on myös saamelainen nimi. Haluaisitko kertoa aluksi sen?

Rosa-Máren Juuso: Joo on, no tämä minun omakin nimi, tämä Rosa-Máren Margaret Juuso on aika semmoinen saamelainen ja vähän erilainen nimi, mutta meillä saamelaisilla on yleensä myös semmoinen niinku isovanhempien, esi-isovanhempien niinku kautta tullut nimi. Minun yksi saamelainen nimi, mulla on siis neljä, niin yks niistä on Gáijjot Ántte Ántte Biret-Elle Rosa-Máren, niin siinä on niinku minun vaarin, onko se minun vaarin isän nimestä, tai vaarin vaarin nimestä, en nyt ole aivan varma tähän, mutta niinku että siinä on niin kuin minun äitini isä, ja sitten olisiko vielä hänen isä, nii se kertoo vähän niinku, että kenen lapsi minä olen.

Suvi Greus: No kertoisitko sä sitten aluksi myös vähän sun taustasta ja ehkä siitä, että miten se saamelaisuus näkyy sun elämässä ja arjessa.

Rosa-Máren Juuso: Vähän tota noin niin hankala vastata silleen kun on saamelainen, niin ei välttämättä edes hoksaa niitä, mikä minun käytöksessä on jotenkin niinku saamelaista. Sehän on minun äidinkieli, pohjoissaame, niin puhun sitä ihan päivittäin perheelle ja sukulaisille ja kavereille, niin se kieli. Sitten niin kun no kulttuurin harjoittaminen ja kulttuuri muutenkin, että kun on kasvanut semmoisessa tiiviissä saamelaisyhteisössä siellä Kaaresuvannossa Enontekiöllä, niin siellä on niinku todella semmoinen aika tiivis saamelaisyhteisö, niin ehkä niinku joo kaikki perhe ja sukulaiset, että ne on niinku tosi isossa arvossa, ja niinku niitä osaa arvostaa, ja niitten kans viettää aikaa, ja kuulla heidän niinku heidän kertomuksia historiasta, ja ottaa niiltä oppia siitä niin kun, mikä se on traditional, mie en nyt tiedä mikä se on suomeksi, mutta niin kun traditional oppia vastaan ja taitoja tietoja taitoja. Sitten käsityöt, se näkyy erittäin vahvasti minun arjessa kanssa, että teen ite saamelaista käsityötä, että saamenpukuja ompelen itse ja muuta muuta vastaavaa.

Suvi Greus: Saamelaisten asema on puhuttanut Suomessa viime vuosina etenkin sen saamelaiskäräjälain vuoksi, niin millaiseksi sä koet saamelaisten aseman nykysuomessa?

Rosa-Máren Juuso: No siis onhan tämä nyt parantunut. Mulla on nyt vähän hankala kanssa, kun silleen mihin verrata, kun olen vasta yhdeksäntoistavuotias, mutta onhan tämä asema parantunut esimerkiksi mitä se silloin oli, kun minun vaarit on ollut koulussa, että se määrä, mitä silloin on niinku ja se niinku pakkosuomalaistaminen, ne eivät ole saaneet puhua kieltä koulussa, saamen kieltä koulussa, ja niin kun tuommoiset asiat, niin se on niinku muuttunut, mutta niinku silti me kamppaillaan vielä näiden samojen asioiden kanssa, että niin kun saamelaiskäräjälaki halutaan saada läpi, että sitä on jo monta hallituskautta yritetty niinku ja käsitelty ja paranneltu ja niin kun yritetty saada läpi, mutta ei vieläkään ole mennyt, ja niin kun haluttaisiin saada se läpi, ja niin kun me haluttaisiin, että meitä kuunneltaisiin, meidän saamelaisten ääntä kuunneltaisiin, meitä arvostettaisiin, meille annettaisiin oikeus päättää meidän omista asioista, se puuttuu vieläkin. Niin joo, että onhan asiat parantunut, mutta että niinku nyt pariinkymmeneen vuoteen tuntuu että ei ole liikkunut oikein eteenpäin

Suvi Greus: No sä toimit itse aktiivisesti nuorisoneuvostossa, ja olet muutenkin kiinnostunut saamelaisten asioista, niin mitä mieltä sä oot, ymmärretäänkö Suomessa tarpeeksi saamelaisia ja osataanko sitä kulttuuria arvostaa tarpeeksi sun mielestä?

Rosa-Máren Juuso: Ei välttämättä, että tietoisuuden puutehan on tämä kaiken a ja o, että kun kouluissa ei opeteta paljon saamelaisista, että muistan, kun olin itse koulussa, niin meillä oli se yksi aukeama ehkä kokonaan niin kun saamelaisista ja that’s it. Että tietoisuuden puute niinku vaikuttaa niin paljon tähän, että miten meitä arvostetaan ja miten meitä kohdellaan täällä esimerkiksi Suomessa. En itse koe, että sitä arvostetaan tarpeeksi.

Suvi Greus: No minkälaisia ajatuksia sulla on saamelaisten osallistumisesta suomalaiseen demokratiaan? Koetko sä, että saamelaisten ääni kuuluu meidän valtion päätöksenteossa riittävästi?

Rosa-Máren Juuso: Ei, en koe. Meillä ei ole valtaa päättää meidän omista asioista välttämättä niin paljon, ja meitä ei haluta kuulla, eikä tiedetä ketä pitää kuulla. Esimerkiksi niinku meidän saamelaisten mielestä semmoisia virallisia saamelaisia esimerkiksi saamelaiskäräjiä tai nuorisoneuvostoa pitäisi kuulla enemmän, eikä mitään ei niin virallisia tai semmosia feikkisaamelaisjärjestöjä. Meidän pitää itse tosi paljon tehdä sen asian eteen, että meitä kuullaan ja itse niinku pompata sillä lailla ääneen, että ei välttämättä automaattisesti kuulla meitä, jos ei me aktiivisesti tehdä sen eteen koko ajan jotain. Tosi paljon nuoriakin niin kun joutuu vaan siihen asemaan, että niinkun alkaa aktivistiksi, vaikka ei ollenkaan tekisi välttämättä mieli, mutta niinku koetaan se niinku vastuu siitä, että me saadaan tämä, saadaan meidän niin kun, meidän lapset ei välttämättä tarvitse enää kokea sitä samaa, mitä meidän isovanhemmat on kokenut, mitä me ollaan koettu. Saataisiin niille isovanhemmillekin se ns. onnellinen loppu, että me saadaan, se saa sen saamelaiskäräjälain nähdä, kun se menee läpi, ja se niin kuin kaikki paha, mitä nekin on hekin ovat joutuneet kokemaan elämässä, että ne saisi nähdä sen hyvän lopun niin sanotusti.

Suvi Greus: No sä puhuitkin tuosta aktivismista ja siitä, että monet nuoret kokee sen tärkeäksi, niin onko sulla itsellä esikuvia? Sä kuitenkin oot itsekin toiminut aktiivisesti saamelaisten hyväksi, niin onko sulla itsellä jotain esikuvia, jotka inspiroi sua sen aktivismin ja sen saamelaisuuden esille tuomisen saralla?

Rosa-Máren Juuso: Ehkä kaikista eniten inspiroi juuri meidän niin kun isovanhemmat ja niiden kertomukset, ja ne niin kuin antaa semmoista motivaatiota, kun kuulee, kuinka niitä on niinku assimiloitu ja kuulee kuinka kurjat oltavat niillä on ollut, niin se niinku silleen antaa sellaista potkua.

Suvi Greus: Jos mietitään vielä tulevaisuutta, niin mitä sä ajattelet, miltä tulevaisuus näyttää saamelaisille Suomessa?

Rosa-Máren Juuso: No siis eihän sitä nyt osaa ennustaa, mutta toivon todella, että me saataisiin esimerkiksi saamelaiskäräjälaki läpi. Me voitaisiin sitten keskittyä niihin muihinkin ongelmiin, mitä meillä on. Me ollaan nyt tämän asian äärellä oltu niin pitkään ja keskitytty, laitettu kaikkemme sille, ja meillähän on paljon vaikka mitä muuta, että kielen menettäminen. Me halutaan meillä on niin monta muuta ongelmaa, mitä me halutaan niin kun edistää myös, mut me ollaan tämän saman kanssa oltu niin pitkään, niin todella toivon, että se näyttäisi, että me saataisiin, jos me saataisiin nyt se käräjälaki läpi, niin näyttäisi varmaan paljon kirkkaammalta meidän tulevaisuus.